OMS: Lăsați copiii la școală. Lipsa educației are efecte devastatoare.
Școlile trebuie să rămână deschise și în vreme de COVID. Este mesajul transmis de șeful Organizației Mondiale a Sănătății. Doctorul Tedros a recunoscut că nu există risc zero, doar că elevii fac de obicei forme mai ușoare ale bolii, chiar dacă sunt infectați.
În schimb, lipsa educației poate avea efecte devastatoare asupra copiilor. Șeful OMS a spus că doar 0,2 la sută din oamenii care au murit de COVID-19 pe glob aveau sub 20 de ani.Tedros Adhanom Ghebreyesus, director-general OMS: "Având în vedere consecințele devastatoare asupra copiilor, tinerilor și societății în general, închiderea școlilor ar trebui să fie ultima opțiune, să fie temporară și doar la nivel local, în zone cu transmisie intensă."Mike Ryan, mâna dreaptă a doctorului Tedros în combaterea COVID-19, îi întărește afirmațiile. Limitarea răspândirii virusului ar trebui să fie în grija adulților, nu a copiilor.Mike Ryan, director în cadrul OMS: "Ce este mai important? Copiii noștri să se întoarcă la școală sau să avem barurile și cluburile de noapte deschise?".